Θέλεις να αποκτήσεις κατοικία υψηλής ενεργειακής κλάσης ή να αναβαθμίσεις ενεργειακά το σπίτι σου και να μειώσεις τα κόστη του; Μπορείς να επιλέξεις ένα «πράσινο στεγαστικό δάνειο» ή στεγαστικό δάνειο για ενεργειακή αναβάθμιση. Το ποσό του πράσινου δανείου και η διάρκειά του υπολογίζονται με βάση τις εργασίες που θέλεις να πραγματοποιήσεις και τα οικονομικά σου. Τα συγκεκριμένα στεγαστικά δάνεια χορηγούνται για τοποθέτηση διπλών τζαμιών ή εγκατάσταση φωτοβολταϊκού συστήματος, αντικατάσταση λέβητα, τοποθέτηση θερμομόνωσης στο κέλυφος του κτιρίου, αντικατάσταση κουφωμάτων και συστήματος θέρμανσης. Με τις εργασίες αυτές εξοικονομείς χρήματα χαμηλώνοντας τους λογαριασμούς σου και παράλληλα ανεβάζεις την εμπορική αξία του ακινήτου! Σε αυτή την κατηγορία περιλαμβάνονται και τα χρήματα που δίνονται μέσω των προγραμμάτων «Εξοικονομώ» με επιδότηση του επιτοκίου.